b'\n_START_ARTICLE_\nKeiju (Artemis Fowl)\n_START_PARAGRAPH_\nKeiju on yleisnimitys maan alla el\xc3\xa4vist\xc3\xa4 olennoista kirjasarjassa Artemis Fowl. Keijut muuttivat maan alle pakoon ihmisi\xc3\xa4. Useimmilla keijuilla on taikavoimia: kyky mesmeroida (lumota, hypnotisoida) ja parantaa. Keijut kutsuvat itse\xc3\xa4\xc3\xa4n V\xc3\xa4eksi. Keijuihin kuuluu kahdeksan sukua: ilmahiset, k\xc3\xa4\xc3\xa4pi\xc3\xb6t, mennink\xc3\xa4iset, tontut, maahiset, demonit, hiidet ja riivi\xc3\xb6t. N\xc3\xa4iden lis\xc3\xa4ksi Hautautuneilla Alueilla asuu lis\xc3\xa4ksi kentaureja ja peikkoja, joita ei kuitenkaan lasketa keijuiksi.\n_START_SECTION_\nRiivi\xc3\xb6t\n_START_PARAGRAPH_\nEnsimm\xc3\xa4isess\xc3\xa4 kirjassa mainittu keijulaji. Ne ovat pieni\xc3\xa4 ja osaavat lent\xc3\xa4\xc3\xa4. Riivi\xc3\xb6 vilahtaa my\xc3\xb6s sarjakuvasovituksen sivulla 51, toisessa ruudussa, miss\xc3\xa4 se asettaa jonkinlaista sidett\xc3\xa4 Komentaja Rootin k\xc3\xa4teen.\n_START_SECTION_\nPeikot\n_START_PARAGRAPH_\nTyhmi\xc3\xa4, mutta hengenvaarallisia olentoja. Peikoilla on ter\xc3\xa4v\xc3\xa4t torahampaat, joissa on halvaannuttavaa myrkky\xc3\xa4 ja ne ovat syntyneet tappamaan. Ne pelk\xc3\xa4\xc3\xa4v\xc3\xa4t vett\xc3\xa4 ja niiden silm\xc3\xa4t eiv\xc3\xa4t kest\xc3\xa4 valoa. Peikkojen hajuaisti on ilmi\xc3\xb6m\xc3\xa4inen, sill\xc3\xa4 sokeakin peikko l\xc3\xb6yt\xc3\xa4\xc3\xa4 maan alla vett\xc3\xa4 ja saalista. Niiden karvat ovat patukkamaisia. Ne sy\xc3\xb6v\xc3\xa4t valtavasti, pari lehm\xc3\xa4\xc3\xa4 on mukava v\xc3\xa4lipala. Joskus k\xc3\xa4\xc3\xa4pi\xc3\xb6t ovat ratsastaneet peikoilla.\n_START_SECTION_\nKrakenit\n_START_PARAGRAPH_\nMeren pohjassa ihmiselt\xc3\xa4 piilossa el\xc3\xa4vi\xc3\xa4 otuksia, jotka voivat kasvaa kilometrien mittaisiksi. Maailmassa niit\xc3\xa4 on en\xc3\xa4\xc3\xa4 seitsem\xc3\xa4n, sill\xc3\xa4 uroskrakenit ovat steriloituneet j\xc3\xa4tevesien t\xc3\xa4hden. Helsingin l\xc3\xa4hettyvill\xc3\xa4 meress\xc3\xa4 el\xc3\xa4\xc3\xa4 yksi.'